钦定古今图书集成/明伦汇编/氏族典/第165卷 > 《廖用贤尚友录》 > 安彦威
## 钦定古今图书集成/明伦汇编/氏族典/第165卷 > 《廖用贤尚友录》 > 安彦威

按《五代史安彦威传》：“彦威字国俊，代州崞县人也。少
以军卒隶唐明宗麾下。彦威善射，颇知兵法，明宗镇
天平、宣武、成德，以彦威常为牙将，以谨厚见信。明宗
入立，皇子从荣镇邺，彦威为护圣指挥使，迁捧圣指
挥使，领宁国军节度使。晋高祖入立，拜彦威北京留
守，徙镇归德。是时河决滑州，命彦威塞之。彦威出私”
钱募民治堤。迁西京留守。遭岁大饥，彦威赈抚宽贷，
饥民爱之。丁母忧，哀毁过制。出帝与契丹隳盟，拜彦
威北面行营副都统，以疾卒。彦威与安太妃同宗，出
帝事以为舅，彦威未尝以为言，当时称其慎重。